Saue linn vaatab tulevikku ning soovib arendada praegusest tööstus- ja ärimaast kaasaegse linnakeskuse. Pikas perspektiivis on tegu linnaruumi mitmekesistamise, elava ja aktiivse keskuspiirkonna loomisega.
#000000
Linnalabori töö algas 2012. aasta sügisel kaasamiskontseptsiooni väljatöötamisega. Järgneva 1,5 aasta vältel toimus koosplaneerimise protsess, mille iga etapi (töötoa, arutelu vms) kohta avaldame siin leheküljel kokkuvõtte. Konsulteerimistöö tulemusel valmib 2014. aasta juunis Saue linna ja valla elanike, ettevõtjate, linnajuhtide, maaomanike ja teiste huvirühmade ühistöö tulemusel keskusala visioon, mis saab aluseks piirkonna detailplaneeringu koostamisele.
#000001
Saue keskusala visiooni lisa_keskusala koondkaart.pdf
- Saue keskusala visioon_lisa_keskusala koondkaart
KOKKUVÕTE maa- ja garaažiomanikega kohtumisest 11.03.2014.pdf
- Kokkuvõte maa- ja garaažiomanikega kohtumisest 11.03.2014
- Saue uue keskusala koondkaart
#000003
Saue keskusala tuleviku lõpparutelul hääletati visiooni poolt
#000004
Nii Saue linnavalitsuse esindajad kui ka Linnalabori ja Väikese Vasaku Käe inimesed hingasid peale 5. aprillil toimunud avalikku lõpparutelu kergendatult. Pooleteiseaastane arutelu- ja töötoaralli sai edukalt läbitud ning sauelased võtsid ühisloomena sündinud keskusala visiooni omaks.
#000005
Umbes kolmekümne osalejaga arutelul käisime uueneva keskusala 20 teesi koos üle ning käsitlesime rühmatöödes viite olulist planeeringukaardi kihti: parkimist, ligi- ja juurdepääsusid, funktsioone, üldist stiili ja korruselisust, avalikku ruumi. Keskuse visioonikaart sai mõned täiendused juurde, kuid ei midagi radikaalset (kui see parkimise mahutamise nimel tänavapinna kohati kõrgemale tõstmise idee välja arvata).
#000006
Loe avaliku arutelu kokkuvõtet Saue uueneva keskuse kodulehel ning 25. aprilli Saue Sõnast (lk 6-7).
#000007
Nüüd jätkub töö visioonidokumendi viimistlemisega. Lõplikult esitame keskusala visiooni koos planeeringu lähteülesandega Saue linnavalitsusele juunikuu alguseks. Ja selge on see, et nii mõnigi meist kolib tulevikus Saue linna elama!
#000008
Saue keskusala visioon 5. aprillil avalikul arutelul
#000009
Linnalabori ja Väike Vasak Käsi jaoks hakkab Saue linnavalitsuse konsulteerimine uue linnakeskuse visiooni koostamisel lõpule jõudma. 5. aprillil toimub Saue noortekeskuses keskusala visiooni avalik arutelu, kus loodame visioonile sauelaste ja Saue ettevõtjate heakskiidu saada.
#000010
11.15-11.30 tervitus ja põgus ülevaade senisest visioneerimisprotsessist - Saue abilinnapea Jüri Tümanok
11.30-12.15 keskusala planeerimise 20 põhimõtte tutvustus - ruumikonsultandid Kristi Grišakov ja Ulla Männi
12.30-13.15 rühmatöö viiel teemal (parkimine, avalik ruum, funktsioonid, üldine stiil ja korruselisus, ligi- ja läbipääsud ja liikumisteed)
13.15-14.00 rühmatööde arutelude esitlus sauekeskus.ee abil
14.00-14.20 keskusala visiooni lõplik hääletus
14.20-14.30 edasistest plaanidest - Jüri Tümanok
#000011
Peale arutelu täiendame keskusala visiooni ja keskuse planeeringu lähteülesannet ning anname selle juunis Saue linnavalitsusele üle.
#000012